Diari Oficial de la Generalitat Valenciana


Sumari del DOGV 4720, del 26-03-2004 (2004/2300)

Notificació a Banco Santander Central Hispano i altres.
-------------------------------------------------------

### Dades del document

Número de DOGV
:   4720

Data del DOGV
:   26-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2300


Organisme emissor
:   Desarrollo Urbano de Patraix, SA

Tipus de document
:   Anunci

Notificació a Banco Santander Central Hispano i altres. [2004/F2300]
  
Als efectes del que s'establix en la Llei 6/1994, Reguladora de l'Activitat Urbanística, com a titulars de finques registrals afectades pel projecte de reparcel·lació forçosa, pose en el seu coneixement que, amb data 29 de desembre de 2000, va ser adjudicat a Desarrollo Urbano de Patraix, SA, el programa d'actuació integrada de la unitat d'execució única del sector de sòl urbanitzable programat número 9 Patraix del Pla General d'Ordenació Urbana de València, i, posteriorment, aprovat el corresponent document d'homologació, pla parcial i el projecte d'urbanització.
  
En compliment de l'article 71.3 de la citada Llei 6/1994, es notifica als interessats l'aprovació del projecte d'urbanització. En el termini dels 20 dies hàbils següents a esta notificació, els propietaris de sòl podran optar entre retribuir l'urbanitzador en espècie mitjançant cessió del percentatge del seu dret, que més avall s'indica, o sol·licitar el pagament de la dita retribució en metàl·lic. Igualment, podrà optar per una forma de retribució mixta, part en terrenys i part en metàl·lic. Sempre que se sol·licite, efectuar, totalment o parcialment, el pagament en metàl·lic, la sol·licitud haurà de formalitzar-se en document públic, notificar-se fefaentment a l'urbanitzador (c/ Martínez Cubells 7-3-5a) i a l'ajuntament (Servici de Gestió Urbanística), i ser acompanyada de garantia, real o financera, bastant, que assegure el desemborsament de la retribució amb caràcter previ a l'exercici de qualssevol accions contra la seua liquidació.
  
En cas de discrepància entre el Registre de la Propietat i el Cadastre, a fi de no causar indefensió, s'ha optat per notificar a qui resulte titular en ambdós registres públics, sense que això supose prejuí pel que fa a la titularitat dominical.
  
Per al supòsit en què no s'exercisca l'opció prevista en l'apartat anterior, en aplicació de l'acord de ple esmentat pel qual s'aprova el programa d'actuació integrada, es considerarà a tots els efectes que el propietari ha optat per efectuar el pagament de la retribució a l'urbanitzador en espècie, mitjançant la cessió del percentatge que s'indica tot seguit.
  
En el cas de retribució a l'urbanitzador en terrenys, el percentatge de cessió serà de 51,84% sobre el dret de què siga titular en la reparcel·lació; si opta per retribuir l'urbanitzador en metàl·lic l'estimació de costes és de 64,87 euros, equivalents a 10.793 pessetes (IVA no inclòs) per cada metre quadrat d'edificabilitat que corresponga al sòl aportat a la reparcel·lació. El percentatge de cessió inclou la inversió a realitzar per l'urbanitzador en l'obra d'urbanització, els beneficis d'este, els seus costos de gestió, tant els financers com els no financers. No inclou el cost de les indemnitzacions que hagen de suportar els adjudicataris de parcel·les resultants com a conseqüència de l'extinció o trasllat de béns o drets incompatibles amb l'actuació, o de la destrucció de construccions, instal·lacions, obres i plantacions. Tampoc inclou l'Impost sobre el Valor Afegit aplicable.
  
En cas de retribució en metàl·lic, l'import que haja de ser objecte de garantia real o financera és la resultant de multiplicar la dita quantitat (a la qual ha de sumar-se l'import corresponent a l'IVA) per la totalitat de l'edificabilitat que li corresponga a la finca aportada a la reparcel·lació. A títol merament informatiu es fa constar que cada metre quadrat de sòl aportat genera un aprofitament tipus de 0,7774 m2t/m2s i un aprofitament subjectiu per a cada propietari equivalent al 90% de l'aprofitament tipus, és a dir, 0,69604 m2t/m2s d'edificabilitat, sense perjuí dels ajustos que deriven del projecte de reparcel·lació, dels causats per l'aplicació del coeficient de ponderació al qual, tot seguit, s'al·ludix i de les cessions legals.
  
En compliment de l'acord plenari pel qual s'aprova el programa d'actuació integrada i del conveni subscrit amb l'Ajuntament de València, s'establix un coeficient de ponderació en raó de la diversa tipologia de l'edificabilitat residencial, de tal manera que a l'edificabilitat la tipologia de la qual corresponga als habitatges de renda lliure correspon com a coeficient la unitat, en tant que l'edificabilitat que té assignat l'ús d'habitatges de protecció oficial correspon com a coeficient de ponderació 1,111.
  
En aplicació de l'article 103 del vigent Reglament de Gestió Urbanística de 1978, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques que coneguen i afecten les seues finques, per la qual cosa val la present notificació com a requeriment per a l'aportació de la indicada informació, que podrà presentar-se a les oficines de l'urbanitzador.
  
I a fi de dotar el procediment de les màximes garanties, a l'empara del que s'establix en l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, es publiquen edictes en el Butlletí Oficial de la Província de València, en el Diari Oficial de la Generalitat Valenciana, així com en premsa diària dirigit als titulars de béns i drets la identitat dels quals es desconeix, o sent coneguda, se'n desconeix el domicili; així com respecte de qualssevol altres titulars de béns i drets afectats per l'actuació, la titularitat, identitat o domicili dels quals no consten en el present procediment.
  
Així mateix, es posa en coneixement dels interessats que els criteris per a l'admissió de garanties dels propietaris que opten per pagar en metàl·lic, establits per la Resolució d'Alcaldia U-4453, de 29 de juliol de 1998, són els següents:
  
Primera. Legitimació
  
1. Únicament s'admetran les garanties de qui acredite ser titular registral de finques afectades per l'actuació: es rebutjaran, en conseqüència, les presentades per adquirents de sòl que, a l'acabament del termini de presentació, no tinguen la titularitat registral.
  
2. En el cas de transmissions de finques efectuades durant la tramitació, l'adquirent succeirà el transmitent en la seua mateixa situació, conforme al principi de subrogació real.
  
Segona. Requisits dels avals
  
1. L'aval haurà de ser solidari respecte a l'obligat principal, amb renúncia expressa al benefici d'excusió i pagador al primer requeriment que efectue l'ajuntament.
  
2. Serà de durada indefinida, i mantindrà la seua vigència fins que l'ajuntament resolga expressament sobre la cancel·lació.
  
3. L'aval s'ajustarà al model contingut en l'annex IV del Reial Decret 390/1996, d'1 de març.
  
4. L'entitat garantidora haurà de complir els requisits continguts en l'article 16.2 del Reial Decret 390/1996, d'1 de març.
  
Tercera. Garantia constituïda en valors. Requisits
  
1. Únicament s'admetrà el deute públic, les participacions en fons d'inversió que invertisquen exclusivament en actius de mercat monetari o de renda fixa, i aquells altres valors d'elevada liquidesa, en els termes que establisca el Ministeri d'Economia i Hisenda, per a la justificació dels quals l'interessat haurà d'aportar l'acreditació oportuna.
  
2. Els valors hauran d'estar representats en anotacions en compte, o en certificats nominatius.
  
3. L'interessat haurà de presentar a l'ajuntament el certificat de la immobilització en el registre comptable en què es troben anotats els valors.
  
4. En la data de la immobilització, els valors hauran de tindre un valor nominal igual o superior a la garantia exigida i un valor de realització igual o superior al 105 por 100 d'esta.
  
5. Els valors hauran d'estar lliures de tota càrrega o gravamen i no podran quedar gravats durant la vigència de la garantia.
  
6. La presentació de garantia mitjançant valors haurà d'ajustar-se als models continguts en els annexos II i III del Reial Decret 390/1996, d'1 de març.
  
Quarta. Constitució d'hipoteques. Requisits
  
No resulta admissible la constitució d'hipoteca com a forma de garantia, en estar exclosa de les previstes en l'article 36 de la Llei de Contractes de les Administracions Públiques.
  
Cinquena. Reducció o substitució de garanties
  
1. No són admissibles clàusules de reducció automàtica o substitució de garanties.
  
2. La reducció o substitució d'estes per altres inferiors, a mesura que vaja minvant l'import a garantir, haurà d'autoritzar-se expressament per l'ajuntament, amb audiència prèvia a l'urbanitzador.
  
Sisena. Garantia parcial de finques en proindivís.
  
Quan la garantia presentada responga únicament a una porció de una finca en règim de proindivís, respecte de la qual la resta dels propietaris opte pel pagament en terrenys, es considerarà en la reparcel·lació com a finques distintes, cosa que determinarà en l'adjudicació una alteració de les quotes de participació en el condomini.
  
Setena. Quantia
  
1. Els imports a garantir seran els resultants del projecte de reparcel·lació. No obstant, atés que el termini de 10 dies per a sol·licitar el pagament en metàl·lic i prestar les garanties és anterior a l'elaboració del projecte de reparcel·lació, la sol·licitud de pagament en metàl·lic haurà d'anar acompanyada per garantia bastant a la vista de la repercussió estimada del total cost d'urbanització per cada metre quadrat de sòl aportat a la reparcel·lació.
  
2. En el cas d'insuficiència, es concedirà a l'interessat, durant la tramitació del projecte de reparcel·lació, un termini de 10 dies per a completar o reajustar l'import.
  
Huitena. Esmena de deficiències
  
1. Amb caràcter previ a l'aprovació del projecte de reparcel·lació, es concedirà un termini de 15 dies als interessats perquè puguen esmenar les deficiències observades en les garanties presentades.
  
2. En el cas de garanties inadmissibles o amb deficiències no esmenades, s'entendrà que els afectats opten per pagament en terrenys.